CELEX: 32022D0393
Language: et
Date: 2022-03-03 00:00:00
Title: Nõukogu otsus (EL) 2022/393, 3. märts 2022, Euroopa Liidu nimel võetava seisukoha kohta narkootiliste ainete komisjoni 65. istungjärgul seoses kolme aine lisamisega narkootiliste ja psühhotroopsete ainete ebaseadusliku ringluse vastase ÜRO konventsiooni I nimekirjas loetletud ainete hulka

9.3.2022   
               
               
                  ET
               
               
                  Euroopa Liidu Teataja
               
               
                  L 79/36
               
            
         NÕUKOGU OTSUS (EL) 2022/393,
         3. märts 2022,
         Euroopa Liidu nimel võetava seisukoha kohta narkootiliste ainete komisjoni 65. istungjärgul seoses kolme aine lisamisega narkootiliste ja psühhotroopsete ainete ebaseadusliku ringluse vastase ÜRO konventsiooni I nimekirjas loetletud ainete hulka
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni 1988. aasta konventsiooni (edaspidi „konventsioon“) nõukogu otsusega 90/611/EMÜ (1) ja see jõustus 11. novembril 1990.
                  
               
                     (2)
                  
                  
                     Vastavalt konventsiooni artikli 12 lõigetele 2–7 võidakse lisada aineid konventsiooni nimekirjadesse, milles on loetletud narkootikumide lähteained.
                  
               
                     (3)
                  
                  
                     Narkootiliste ainete komisjon võtab oma 65. istungjärgul, mis toimub 14.–18. märtsil 2022 Viinis, vastu otsuse kolme aine lisamise kohta konventsiooni I nimekirja.
                  
               
                     (4)
                  
                  
                     Vastavalt rahvusvahelise narkootikumide kontrolli komitee hinnangule kasutatakse kolme ainet, 4-AP-d, 1-boc-4-AP-d ja norfentanüüli, sageli fentanüüli ebaseaduslikuks valmistamiseks ning need on väga sobivad selleks, et valmistada fentanüüli ja mitmeid fetanüüli analooge, mis on tugevatoimelised sünteetilised opioidid. On tõendeid selle kohta, et fentanüüli ja fetanüüli analoogide ebaseadusliku ringluse maht ja ulatus kujutavad tõsist ohtu rahvatervisele ja tekitavad sotsiaalseid probleeme. Seetõttu on põhjendatud panna 4-AP, 1-boc-4-AP ja norfentanüül rahvusvahelise kontrolli alla.
                  
               
                     (5)
                  
                  
                     Rahvusvaheline narkootikumide kontrolli komitee soovitas 2. veebruaril 2022 narkootiliste ainete komisjonil lisada konventsiooni I nimekirja 4-AP, 1-boc-4-AP ja norfentanüül.
                  
               
                     (6)
                  
                  
                     Ebaseaduslikult valmistatud fentanüül ja fetanüüli analoogid on teatavates liikmesriikides põhjustanud olulisi rahvatervise ja sotsiaalseid probleeme.
                  
               
                     (7)
                  
                  
                     Otsus uute ainete lisamise kohta konventsiooni I nimekirja kuulub liidu ainupädevusse. Liidul on narkootiliste ainete komisjonis, kus 12 liikmesriiki on hääleõigusega liikmed, vaatleja staatus.
                  
               
                     (8)
                  
                  
                     On asjakohane määrata kindlaks liidu nimel võetav seisukoht narkootiliste ainete komisjonis, kuna kõnealuse komisjoni otsus on liidu jaoks siduv ja võib otsustavalt mõjutada liidu õiguse sisu, eelkõige Euroopa Parlamendi ja nõukogu määrust (EÜ) nr 273/2004 (2) ning nõukogu määrust (EÜ) nr 111/2005 (3).
                  
               
                     (9)
                  
                  
                     Liidu seisukohta peaksid väljendama liidu liikmesriigid, kes on narkootiliste ainete komisjoni liikmed, tegutsedes ühiselt liidu huvides.
                  
               
                     (10)
                  
                  
                     Seisukoht, mis võetakse liidu nimel narkootiliste ainete komisjonis, peaks olema lisada 4-AP, 1-boc-4-AP ja norfentanüül konventsiooni I nimekirja,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel narkootiliste ainete komisjoni 65. istungjärgul, mis toimub 14.–18. märtsil 2022, on lisada konventsiooni I nimekirja järgmised ained:
            
                        a)
                     
                     
                        4-AP;
                     
                  
                        b)
                     
                     
                        1-boc-4-AP ja
                     
                  
                        c)
                     
                     
                        norfentanüül.
                     
                  
         
            Artikkel 2
            Artiklis 1 esitatud seisukohta väljendavad liidu liikmesriigid, kes on narkootiliste ainete komisjoni liikmed, tegutsedes ühiselt liidu huvides.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 3. märts 2022
            
               
                  Nõukogu nimel
               
               
                  eesistuja
               
               G. DARMANIN
            
         
         
            (1)  Nõukogu 22. oktoobri 1990. aasta otsus 90/611/EMÜ, millega Euroopa Majandusühenduse nimel sõlmitakse narkootiliste ja psühhotroopsete ainete ebaseadusliku ringluse vastane Ühinenud Rahvaste Organisatsiooni konventsioon (EÜT L 326, 24.11.1990, lk 56).
         
            (2)  Euroopa Parlamendi ja nõukogu 11. veebruari 2004. aasta määrus (EÜ) nr 273/2004 narkootikumide lähteainete kohta (ELT L 47, 18.2.2004, lk 1).
         
            (3)  Nõukogu 22. detsembri 2004. aasta määrus (EÜ) nr 111/2005, millega kehtestatakse liidu ja kolmandate riikide vahelise narkootikumide lähteainetega kauplemise järelevalve eeskirjad (ELT L 22, 26.1.2005, lk 1).